‘બ્રધર્સ’ની કહાણી એક વિખરાયેલા પરિવારની છે. સાથે આ ફિલ્મ માર્શલ આર્ટ્સ અને અંડરગ્રાઉન્ડ ફાઇટિંગની દુનિયા પર આધારિત છે. ગેરી ફર્નાન્ડીસ (જેકી શ્રોફ) એક દારુડિયો અને વીતેલા જમાનાનો સ્ટ્રીટ ફાઇટર છે. તે જેલમાં 10 વર્ષ વિતાવ્યા બાદ ઘરે પાછો ફરે છે. હજુ પણ તેના જૂના ઘાએ તેનો અને તેના પરિવારનો પીછો છોડ્યો નથી. તેના બંને પુત્રો ખોવાઈ ગયા છે, જેમને તે બાળપણમાં છોડીને ચાલ્યો ગયો હતો. પુત્રો હવે મોટા થઈ ગયા છે. ગેરીના માથા પર જાતે કરેલી ભૂલોનો બોજ પણ છે, જેનાથી તે ખૂબ દુઃખી છે. ગેરીનો મોટો પુત્ર ડેવિડ (અક્ષયકુમાર) પહેલાં એક ફાઈટર હતો. હવે તે એક સ્કૂલ ટીચર છે. તે અને તેની પત્ની જેની (જેકલીન ફર્નાન્ડીસ) ખૂબ જ મહેનત કરીને પોતાનો પરિવાર ચલાવે છે. તેમની એક પુત્રી કુકુ છે, જે મોટી બીમારી સામે લડી રહી છે. ડેવિડ પોતાની બગડતી અાર્થિક હાલતને કારણે ફરી ફાઈટિંગની દુનિયામાં પાછો ફરે છે.